LH BANK ตั้ง 'ชมภูนุช ปฐมพร' นั่งกรรมการผู้จัดการ เสริมทัพธุรกิจ
กลุ่มการเงินแลนด์ แอนด์ เฮ้าส์ เดินหน้าปรับโครงสร้างการบริหาร ตั้ง 'ชมภูนุช ปฐมพร' นั่งกรรมการผู้จัดการ แทน นางศศิธร พงศธร (ฉัตรศิริวิชัยกุล) ที่ขยับเป็นประธานเจ้าหน้าที่บริหารและกรรมการผู้จัดการที่ บริษัท แอล เอช ไฟแนนซ์เชียล กรุ๊ป
4 มิ.ย. 2562

กลุ่มการเงินแลนด์ แอนด์ เฮ้าส์ เดินหน้าปรับโครงสร้างการบริหาร ตั้ง 'ชมภูนุช ปฐมพร' นั่งกรรมการผู้จัดการ แทน นางศศิธร พงศธร (ฉัตรศิริวิชัยกุล) ที่ขยับเป็นประธานเจ้าหน้าที่บริหารและกรรมการผู้จัดการที่ บริษัท แอล เอช ไฟแนนซ์เชียล กรุ๊ป
นายรัตน์ พานิชพันธ์ ประธานกรรมการ ธนาคารแลนด์ แอนด์ เฮ้าส์ กล่าวว่า “ตลอดระยะเวลากว่า 14 ปีที่คุณศศิธร ทำงานกับธนาคาร ได้สร้างความแข็งแกร่งและมีส่วนสำคัญในการสร้างความเติบโตของธนาคารอย่างก้าวกระโดด และนำพาองค์กรให้ประสบความสำเร็จ
ทั้งนี้ธนาคารได้เสริมทัพผู้บริหารโดยแต่งตั้งคุณชมภูนุช ปฐมพร เป็น กรรมการผู้จัดการ ธนาคารแลนด์ แอนด์ เฮ้าส์ แทนคุณศศิธร ซึ่งครบวาระการทำงาน โดยมีผลตั้งแต่วันที่ 1 มิถุนายน 2562 โดย
สำหรับคุณชมภูนุช ปฐมพร ปัจจุบันอายุ 55 ปี จบการศึกษาระดับปริญญาตรี คณะพาณิชยศาสตร์และการบัญชี มหาวิทยาลัยธรรมศาสตร์ และปริญญาโท คณะบริหารธุรกิจ มหาวิทยาลัยกรุงเทพ และเป็นผู้บริหารที่ประสบความสำเร็จอย่างสูงในภาคการเงินการธนาคาร ซึ่งผมเชื่อมั่นว่าคุณชมภูนุช จะนำพาธนาคารแลนด์ แอนด์ เฮ้าส์ ให้ประสบความสำเร็จตามเป้าหมายที่วางไว้